open-index/open-wikipedia-markdown huggingface dataset:
Honinbo

**Honinbō** (japane 本因坊, ''Hon'inbō*) estis la nomo de unu el la kvar gravaj lernejoj de Goo en Japanio dum la Edo-epoko. Facile la plej forta lernejo de Goo dum plej granda parto de sia ekzisto, ĝi fondiĝis en 1612 kaj travivis ĝis 1940.

Post la fermo de la lernejo, la titolo *Hon'inbō'' estis uzata por la gajninto de la Honinbo-Turniro, kiu nun estas ĉiujara profesia evento en Japanio. Ĝi funkcias sub la titola sistemo, signifante, ke en iu difinita tempo estas ludanto, kiu povas uzi la titolon Hon'inbō. Estas kutimo ke japanaj ludantoj prenu specialan propran nomon kiel Hon'inbō, unika trajto de ĉi tiu titolo; ekzemple *Kuwahara Ŝusaku* tenis la titolon dum naŭ jaroj, kaj dum ĉi tiu tempo estis nomata Honinbo Ŝusaku, ''Hon'inbō Shusaku*.  Hodiaŭ ludantoj de aliaj naciecoj laŭ kutimo ne adoptas specialan nomon, sed uzas la titolon *Hon'inbō''.

Kategorio:Historio de goo
Tegmentorako

[eta|Aŭto kun [biciklo sur tegmentorakoj.]]
**Tegmentorako** estas du rakoj, starigataj sur tegmento de la aŭto kaj destinataj por transportado de kargo.

Iuj kargoj estas alkroĉeblaj rekte al la tegmentorakoj, sed kutime necesas pliaj akcesoraĵoj. Foje por plibonigi aerodinamikajn ecojn de la veturilo lastatempe oni uzas fluliniajn kofrojn. Kutime tegmentorako konsistas el la ĉefa tubo, teniloj kaj ŝtopiloj ĉe ambaŭ finaĵoj.

## Vidu ankaŭ
* Surtegmenta kofrujo

Kategorio:Aŭtopartoj
Kopta kalendaro

La **Kopta kalendaro**, nomita ankaŭ **Aleksandria kalendaro**, estas uzata de la Kopta Ortodoksa Eklezio kaj ankaŭ de Etiopio kiel ties oficiala kalendaro (kun diferencaj nomoj). Tiu kalendaro estis bazita sur la antikva Egipta kalendaro. Por eviti la kalendaran malrapidiĝon de tiu lasta, oni enkondukis reformon de la antikva Egipta kalendaro en epoko de Ptolemeo la 3-a (Dekreto de Kanopo, en 238 a.K.) kiu konsistis en la kalendara enŝovo de sesa tago ĉiun kvaran jaron. Tamen, tiu reformo estis kontraŭata de la Egiptaj pastroj, kaj la ideo ne estis adoptita ĝis 25 a.K, kiam la romia imperiestro Aŭgusto Cezaro formale reformis la kalendaron de Egipto, kunordigante ĝin kun la ĵus enkondukita Julia kalendaro. Por distingi ĝin el la antikva Egipta kalendaro, kiu restis uzata de kelkaj astronomoj ĝis la Mezepoko, tiu reformita kalendaro estas konata kiel Kopta kalendaro. Ties jaroj kaj monatoj koincidas kun tiuj de la Etiopia kalendaro sed havas diferencajn nombrojn kaj nomojn.

## Notoj 
## Vidu ankaŭ 
* Bizanca kalendaro
* Etiopa kalendaro
* Hebrea kalendaro
* Islama kalendaro
* Ĝenerala Roma Kalendaro

kalendaro
Kategorio:Kalendaroj
Kategorio:Sunaj kalendaroj
Kategorio:Liturgiaj kalendaroj
Kategorio:Aperis en 25 a.K.
Godokoro

**Godokoro** - japane 碁所 - "Ĉefadministristo de Goo", estas titolo donita en Japanio de la komenco de la epoko de Edo ĝis la Mejĝi-reformo. En tiu periodo ĝi estis la plej alta oficiala stando, kiun povis atingi ludanto de Goo. Laŭvorte ĝi estas metonimio, signifanta la "Ĉefoficejon de Goo"".

La titolo estis kreita de *Tokugawa Ieyasu* kaj estis donita de la *Jisha-bugyō* (Komisaro pri Temploj kaj Sanktejoj). La Godokoro postulis esti "Mejĝin" (名人, *Meijin*, "brila homo"), la plej bona Go-ludanto en la lando.

La Godokoro respondecis pri aprobo de rangaj atribuoj, interkonsili en disputoj inter la kvar tradiciaj plej gravaj Go-lernejoj de Japanio, estante Go-tutoro al la ŝoguno, aprobante terminojn de defiaj matĉoj, kaj tenante la Go-mondon funkcii glate. La pozicio estis dumviva devontigo ĉar la viro kiu okupis la pozicion estis senkulpigita de ludado de iuj Go-matĉoj, kiuj povus igi lin perdi la pozicion de "Godokoro" aŭ "Mejĝin".

Kategorio:Historio de goo
Kategorio:Titoloj
69496 Zaoryuzan

'*69496 *Zaoryuzan''''' estas asteroido de la ĉefa asteroida zono malkovrita la  de la japana amatora astronomo Tomimaru Okuni elde la observatorio de Nan'jo (gubernio Jamagata, Japanio).

Ĝi estas en orbita resonanco 1:2 kun Marso, tio, kiu estas karakterizilo de la asteroidoj de la polana familio.

## Nomo 
Ĝi ŝuldas sian nomon al la monto *Zao Ryuzan*, alta de 1362 metroj en la sudoriento de Jamagata-urbo. Tiu monto estas fama por la montgrimpantoj.

## Notoj kaj referencoj 
## Eksteraj ligiloj 
* 
* 
* 

Kategorio:Asteroidoj de la ĉefa zono
Kategorio:Malkovrita de Tomimaru Okuni
Kategorio:Astronomiaj objektoj malkovritaj en 1997
Adisabeba Universitato

**Adisabeba Universitato** (kronime AAU; antaŭe nomita **Universitato Haile Selassie**) () estas granda, tre loĝeja nacia universitato en Adisabebo, Etiopio. La universitato estas la plej malnova altlernejo en Etiopio. AAU havas dektri kampusojn. Dekdu el tiuj estas situaj en Adisabebo, kaj unu estas en Biŝoftu (Debre Zejit), ĉirkaŭ 45 kilometroj for. AAU havas kelkajn asociajn esplorinstitutojn kiel la Instituto de Etiopiaj Studoj. La Ministerio de Edukado akceptas bonkvalitajn studentojn en AAU baze sur ilia poentaro en la Etiopia Universitata Enirekzameno (EUE).

Estas 48,673 studentoj (lernojaro 2013/14).

## Referencoj 
## Eksteraj ligiloj 
* Oficiala retejo de la Adisabeba Universitato
* Instituto de Etiopiaj Studoj kaj Etnologia Muzeo 
* Etiopiaj edukinstitucioj

Kategorio:Universitatoj kaj altlernejoj en Etiopio
Kategorio:Adisabebo
Kategorio:Haile Selassie
Kategorio:Lernejoj fonditaj en 1950
Haile Gebrselassie

eta|maldekstre|Haile Gebrselassie survoje al venko en la Dubaja Maratono de 2010.
**Haile Gebrselassie** (en Amhara lingvo: ኃይሌ ገብረ ሥላሴ, haylē gebre silassē; 18a de aprilo 1973) estas jam retiriĝinta etiopia longdistanca kampe kaj ŝosee kuranta atleto. Li sukcesis atingi du Olimpiajn ormedalojn por 10,000 metroj kaj kvar Mondajn Ĉampionecojn. Li venkis ankaŭ en la Berlina maratono kvar fojojn sinsekve kaj ankaŭ tri rektajn venkojn en la Dubaja Maratono. Krome, li venkis en kvar tutmondaj titoeoj subtegmente kaj venkis ankaŭ en la Monda Duonmaratona Ĉampioneco de 2001.

Haile plej sukcesis en distancoj inter 1500 metroj kaj maratono, kaj moviĝis el subĉielo, subtegmento kaj transterena kuro al ŝosekurado en la lasta parto de sia kariero. Li rompis 61 etiopiajn naciajn rekordojn game el 800 metroj al la maratono, havis 27 mondajn rekordojn, kaj estas amplekse konsiderataj kiel la plej granda distanckuristo en historio.

En septembro 2008, estante 35-jaraĝa, li venkis en la Berlina Maratono per monda rekordo de 2:03:59, rompante sian propran mondan rekordon je 27 sekundoj. Tiu rekordo restis dum tri jaroj.

En novembro 2021, Haile Gebreselassie estas sur la batalfronto en Etiopio kontraŭ la Tigray-ribelantoj.

## Notoj 
Kategorio:Etiopiaj maratonistoj
Kategorio:Etiopiaj mezdistancaj kuristoj
Kategorio:Etiopiaj longdistancaj kuristoj
Mamo Wolde

**Degaga "Mamo" Wolde** (en amhara lingvo:ማሞ ወልዴ; 12a de junio 1932 – 26a de majo 2002) estis etiopia longdistanca kuristo kiu konkurencis en Vojkampa atletiko, Transterena kuro, kaj Ŝosekurado. Li estis la venkinto en la maratono de la Somera Olimpiko 1968.

En 1951, Degaga aliĝis al la "Kebur Zabagna" nome Imperia Gvardio. Li poste servis kiel pacsoldato en Koreio el 1953 ĝis 1955.

En 1993, Degaga estis arestita pro akuzo, ke li partoprenis en ekzekuto de Ruĝa Teroro dum la reĝimo de maldekstra Mengistu Haile Mariam. La IOK kampanjis al la Etiopia registaro por lia liberigo.

La 26an de majo 2002, Degaga mortis pro hepata kancero 69-jaraĝa, ĝuste kelkajn monatojn post sia liberigo.

## Notoj 
Kategorio:Etiopiaj longdistancaj kuristoj
Kategorio:Etiopiaj maratonistoj
69500 Ginobartali

'*69500 *Ginobartali''''' estas asteroido de la ĉefa asteroida zono malkovrita la  de la itala amatora astronomo Vincenzo Silvano Casulli elde la Observatorio Colleverde di Guidonia en Guidonia Montecelio (Italio).

## Nomo 
Ĝi estis nomita en memoro de la itala biciklisto Gino Bartali (1914–2000), la plej fama itala biciklisto antaŭ la dua mondmilito.

## Eksteraj ligiloj 
* 
* 
* 

Kategorio:Asteroidoj de la ĉefa zono
Kategorio:Malkovrita de Vincenzo Silvano Casulli
Kategorio:Astronomiaj objektoj malkovritaj en 1997
Kenenisa Bekele

**Kenenisa Bekele** (en amhara lingvo: ቀነኒሳ በቀለ; 13a de junio 1982) estas etiopia longdistanca kuristo kaj la nuna monda rekordulo kaj Olimpia rekordulo kaj en 5000-metroj kaj en 10,000-metroj. Li sukcesis atingi ormedalon kaj en 5000 m kaj en 10,000 m en la Somera Olimpiko 2008. En la Somera Olimpiko 2004 li sukcesis atingi ormedalon en 10,000 m kaj arĝentmedalon en 5000 m. Li estas edzo de aktorino Danawit Gebregziabher kaj li havas pli junan fraton, Tariku Bekele, kiu estas ankaŭ sukcesa tutmonda longdistanca kuristo. 

Li estas la plej sukcesa kuristo en la historio de la Monda Transterena Ĉampioneco, kun ses titoloj de 12 km kaj kvin de 4 km. Li venkis en la 10,000 m en la Atletika Monda Ĉampioneco de 2003, 2005, 2007 kaj 2009 (kun la kvaropo de Haile Gebrselassie en grupo de venkintoj). Kenenisa estis nevenkita en 10,000 m el sia ekkariero en 2003 ĝis 2011, kiam li malsukcesis fini en la finalo de la Monda Ĉampioneco. 

En la Atletika Monda Ĉampioneco de 2009 li iĝis la unua homo kiu venkis kaj en 5000 m kaj en 10,000 m en la sama Ĉampioneco. Li atingis ankaŭ olimpian arĝentmedalon en 5000 m (2004), bronzmedalon en la Monda Ĉampioneco (2003), du titolojn en Afrika Ĉampioneco kaj unu ormedalon en Tutafrikaj Ludoj. Li atingis la titolon ankaŭ en 3000 metroj en la Tutmonda Subtegmenta Ĉampioneco de 2006. 

Kenenisa estas konsiderata unu el la plej grandaj distanckuristoj el ĉiuj tempoj, kaj posedas kelkajn tutmondajn rekordojn kaj kvanton da medaloj. La 6an de aprilo 2014, li faris la sesan plej rapidan maratonon per venko en la Pariza Maratono, kun rekorda tempo de 2:05:04. La 25an de septembro 2016, Kenenisa venkis en la Berlina Maratono kun tempo de 2:03:03, nova persona rekordo, kaj la tria plej rapida maratono el ĉiuj tempoj. 

Kategorio:Etiopiaj maratonistoj
Kategorio:Etiopiaj longdistancaj kuristoj
Fatuma Roba

**Fatuma Roba** (en amhara lingvo: ፋጡማ ሮባ; 18a de decembro 1973) estas etiopia longdistanca kuristo plej bone konata ĉar estis la unua afrika virino kiu atingis ormedalon en la porvirina maratono de la Somera Olimpiko 1996 kaj ĉar venkis en tri sinsekvaj Bostonaj maratonoj.

Kiam Fatuma ektrejniĝis junule, ne estis inaj modeloj por longdistanca kuro en Etiopio, nur Abebe Bikila. Kiam Fatuma estis en lernejo, oni malkuraĝigis ŝin kurkonkurenci, sed malgraŭ tio, ŝi decidis plui. Ŝi venkis en sia unua maratono en Marakeŝo komence de 1996, kaj poste venkis en la Roma Maratono du monatojn poste. Poste ŝi estis elektita por la Etiopia teamo por la Somera Olimpiko 1996, en Atlanta, Usono. Per sia venko kaj la ora medalo, Fatuma iĝis la unua afrika virino kiu venkis en maratono en Olimpiko.

## Notoj 
Kategorio:Etiopiaj maratonistoj
Kategorio:Etiopiaj longdistancaj kuristoj
Meseret Defar

**Meseret Defar Tola** (en amhara lingvo: መሰረት ደፋር; 19a de novembro 1983) estas etiopia longdistanca kuristo plej bone konata ĉar konkurencas ĉefe en 3000 metroj kaj 5000 metroj. Ŝi sukcesis atingi ormedalojn el la plej altnivelaj internaciaj konkurencoj kiel la Olimpiaj ludoj kaj la Atletika Monda Ĉampioneco en 5000 metroj. Ŝi rompis la mondan rekordon en 2006, rompis ĝin denove en 2007 kaj tenis ĝin ĝis 2008, kiam la samlandano etiopa Tirunesh Dibaba rompis ŝian tempon. 

Defar sukcesis atingi la ormedalon en la 5000 m en la Somera Olimpiko 2012 de Londono kaj en la Somera Olimpiko 2004 de Ateno, kaj la bronzan medalon en la Somera Olimpiko 2008 de Pekino. Ŝi ĝuis similan sukceson en la Atletika Monda Ĉampioneco, kaj atingis la arĝentan medalon en 2005 en la Ĉampioneco de kaj la ormedalon en 2007 en Osaka. 

Kategorio:Etiopiaj longdistancaj kuristoj
Tirunesh Dibaba

**Tirunesh Dibaba**, konata ankaŭ kiel **Tirunesh Dibaba Kenene**, (en amhara lingvo: ጥሩነሽ ዲባባ ቀነኒ; 1a de junio 1985) estas etiopia longdistanca kuristo plej bone konata ĉar ŝi estis tutmonda rekordulo de 5000 metroj (subĉiele). Ŝi sukcesis atingi tri ormedalojn en Olimpiaj ludoj, kvin ormedalojn en Atletikaj Mondaj Ĉampionecoj, kvar individuajn venkojn en Mondaj Transterenaj Ĉampionecoj por plenkreskuloj, kaj unu individuan por junuloj.

## Notoj 
Kategorio:Etiopiaj maratonistoj
Kategorio:Etiopiaj longdistancaj kuristoj
Gyula Szántai

**Gyula Szántai** [djula sAntai], laŭ hungarlingve kutima nomordo **Szántai Gyula** estas hungara ŝlagrogitaristo, orkestrestro.
eta|Gyula Szántai en 2017
Gyula Szántai naskiĝis la  en Szombathely.

## Biografio 
Gyula Szántai frekventis la kutimajn lernejojn en sia naskiĝurbo, li komencis gitaradi en 1970 en urba ŝlagrorkestro. La orkestro kontribuis en klubo, iom poste turneoj okazis eĉ en Ĉeĥoslovakio kaj Orienta Germanio. En la sekvaj jaroj kaj jardekoj li apartenis al pluraj lokaj ŝlagrorkestroj. En 2012 li fondis propran ŝlagrorkestron, kie li estas aktiva ankaŭ nun.

## Fontoj 
* hungarlingva biografio kun foto

## Referencoj 
Kategorio:Hungaraj ŝlagrogitaristoj
Kategorio:Hungaraj orkestrestroj
Gergő Szávai

**Gergő Szávai** [sAvai], laŭ hungarlingve kutima nomordo **Szávai Gergő** estas hungara ŝlagromuzikisto (komponisto, gitaristo, tekstopoeto, orkestrestro). Lia karesnomo estas *Gery*.

Gergő Szávai naskiĝis la  en Gödöllő.

## Biografio 
Gergő Szávai estis edukita en Csömör kaj Budapeŝto. En aĝo 10 li komencis hejme gitaradi, post 5 jaroj li komencis studi en muziklernejo. Tiutempe li fondis amatoran ŝlagrorkestron, kie li gitaradis, komponadis kaj verkis la tekstojn. Ili muzikadis en kluboj, dum geedziĝoj. En 2007 li fondis alian ŝlagrorkestron, tamen inter 2010-2014 li estis membro en alia orkestro, pere de tio li koncertis ankaŭ eksterlande.

## Elektitaj koncertoj 
* klubo de Teknika kaj Ekonomia Universitato de Budapeŝto (1996)

## Elektitaj ŝlagrotekstoj http://www.zeneszoveg.hu/szemely/44556/szavai-gergo-dalszoveg-lyrics-bio-adatlap.html 
* A hős
* Megkísértés
* Szédítés

## Aŭdu ankaŭ 
* https://www.youtube.com/watch?v=xEqrufZlrMg

## Fontoj 
* hungarlingva biografio kun foto 

## Referencoj 
Kategorio:Hungaraj ŝlagrokomponistoj
Kategorio:Hungaraj ŝlagrogitaristoj
Kategorio:Hungaraj tekstopoetoj
Kategorio:Hungaraj orkestrestroj
(69566) 1998 BX

**(69566) 1998 BX** estas malgranda malhela asteroido de la ekstera asteroida zono, ano de la Hilda grupo, malkovrita la  de la japana astronomo Takao Kobayashi elde la Observatorio de Ooizumi en gubernio Gunma (Japanio).

Ĝia tre discentra orbito iome proksimiĝas tiun de Jupitero, ĝia jupitera MOID estas 0,50337 astronomia unuo, tie estas 75,303 milionoj da km ; pro tio oni rigardas ĝin kiel . Tamen, ĝia orbita resonanco 3:2 kun Jupitero tenas ĝin malproksima de ĉi tiu planedo.

## Eksteraj ligiloj 
* 
* 
* 

Kategorio:Hilda grupo
Kategorio:Jupiterrenkontaj asteroidoj
Kategorio:Malkovrita de Takao Kobayashi
Kategorio:Astronomiaj objektoj malkovritaj en 1998
Tamás Szekeres

**Tamás Szekeres** [tamAŝ sekereŝ], laŭ hungarlingve kutima nomordo **Szekeres Tamás** estas hungara ŝlagrokomponisto, gitaristo (klasika kaj ŝlagra), tekstopoeto, orkestrestro, muzikinstruisto.

Tamás Szekeres naskiĝis la  en Budapeŝto.

## Biografio 
Tamás Szekeres ekde la aĝo 5 studis muzikon, ekde la aĝo 14 gitarludon. Komence li gitaradis en amatoraj ŝlagrorkestroj, ekde 1982 en profesiaj ŝlagrorkestroj. Li komponadis ekde 1982, li verkis muzikkririkojn ekde 1989. Li akiris diplomon en Muzikarta Altlernejo Ferenc Liszt en 1990. Lia ĉefinstruisto estis László Szendrey-Karper. Post la diplomo li koncertis jam kun propra orkestro. En la sekvaj jaroj li estis gitaristo en propraj aŭ aliaj ŝlagrorkestroj. La plej menciinda membreco estis Omega (rokgrupo) inter 1994 kaj 2001. Ekde 1993 li koncertis ankaŭ kiel klasika gitaristo, ekde 1998 li instruis gitarteknikon en propra lernejeto. Li havas filon https://pl.wikipedia.org/wiki/Tam%C3%A1s_Szekeres.

## Elektitaj muziklibroj 
* Guitarmania (serio 1988–1991) 
* Gitárklub (serio ekde 1993)
* Elektromos Gitáriskola I (1997)
* Rock Gitáriskola (1998) 

## Elektitaj ŝlagrotekstoj http://www.zeneszoveg.hu/szemely/34986/szekeres-tamas-dalszoveg-lyrics-bio-adatlap.html 
* Álmodban jönnek a démonok
* Jönnek a démonok
* Versenyző

## Aŭdu ankaŭ 
* https://www.youtube.com/watch?v=IMfWDaoqDpE
* https://www.youtube.com/watch?v=F1clYdjk4Xo

## Fontoj 
* hungarlingva biografio kun foto

## Referencoj 
Kategorio:Hungaraj ŝlagrokomponistoj
Kategorio:Hungaraj ŝlagrogitaristoj
Kategorio:Hungaraj klasikaj gitaristoj
Kategorio:Hungaraj tekstopoetoj
Kategorio:Hungaraj orkestrestroj
Kategorio:Hungaraj instruistoj
Kategorio:Budapeŝtanoj
Afewerk Tekle

**Afewerk Tekle** (Ankober, 22a de oktobro 1932 – Adisabebo, 10a de aprilo 2012) estis etiopia artisto, partikulare konata pro siaj pentraĵoj pri temoj pri Afriko kaj Kristanismo same kiel pro siaj vitraloj.

Li studis en Anglio. Reveninte al Etiopio kiel universitata gradigito, Afewerk povis akcepti ministerian postenon, sed anstataŭe decidis pasigis tempon veturante tra la provincoj de Etiopio por akiri spertojn pri sia naskolando kaj ties kulturo, kiun li montris en siaj pentraĵoj. En 1954, li faris spektaklon en Adisabebo, en la Urbodomo, kio havigis al li monon por veturi tra Eŭropo dum du jaroj en kiuj li lernis kiel desegni kaj konstrui vitralojn. Li faris specialan studon pri etiopiaj ilustraciitaj manuskriptoj en la Brita Biblioteko, la Bibliothèque Nationale en Parizo kaj la Vatikana Biblioteko.

Reen en Etiopio, Afewerk malfermis studion en la Nacia Biblioteko de Etiopio. Lia famo kondukis al registaraj komisioj por murpentraĵoj kaj mozaikoj por la Katedralo de Sankta Georgo, Adisabebo, kaj kelkaj el liaj desegnoj estis uzataj en landaj poŝtmarkoj. Li estis komisiita por produkti skulptaĵojn de famaj etiopoj, kvankam nur la monumenta statuo de Ras Makonnen en Harar estis kompletigita. En 1958 li desegnis la vitralojn por la Afrika Salono de la Ekonomia Komisiono por Afriko de Unuiĝintaj Nacioj en Adisabebo.

En la 1960-aj jaroj Afewerk jam ekspoziciis en Rusio, Usono kaj Senegalo. Tio permesis al li veturi tra Afriko, kiu ankoraŭ estis elirinta el koloniismo. Tial Afewerk engaĝiĝis kun la liberigo de nigruloj kaj la luktoj por la sendependigo. Tio aperis en liaj tiamaj pentraĵoj, kun titoloj kiel *Kernoj de Afrika Civilizacio* kaj *Afrika Unueco*. Sekvis ekspozicioj en Turkio, Zairo, Unuiĝinta Araba Respubliko, Bulgario, Munkeno, Kenjo kaj Alĝerio.

## Notoj 
Kategorio:Etiopiaj pentristoj
Kategorio:Vitralistoj
Amulio

**Numitor Silvius** estis laŭ Roma mitologio reĝo de Alba Longa, avo de Romulo kaj Remo. La reĝan regadon li heredis post sia patro reĝo Prokaso, sed estis detronigita fare de sia frato Amulio. Amulio Numitoron forigis, siajn nepojn murdis kaj nepinon Rheon Silvion devigis fariĝi vestalino, per kio li provis malebligi, ke ŝi havu infanojn, ĉar vestalinoj devis resti virgulinoj. Sed Rheo Silvio havis ĝemelojn kun dio Marso - nome Romulon kaj Remon. Koleriĝinta reĝo Amulio Rheon enprizonigis kaj ordonis ambaŭ knabojn dronigi en rivero Tibero. Sed tiu ĝuste tiam estis elbordiĝinta, do la servantoj metis la korbon kun knaboj en ŝlimiĝintan randon de la rivero. La akvo pli malfrue cedis kaj knabojn trovis lupino, kiu mamsuĉigis ilin per sia propra lakto. Trovis ilin paŝtisto (onidire nomata Faŭstulo) kaj prenis ilin en stalon al sia edzino Larentio, kiu edukis ilin. Kiam la knaboj plenkreskis, ĉasis bestojn kaj rabatakis rabistojn. Akiritan rabaĵon dividis al paŝtistoj. Dum unu soleno estis la grupo atakita kaj Remo estis kaptita kaj transdonita al Amulio. Pli malfrue li venis al avo Numitoro kaj kune ili venĝis Amulion. Remo salutis sian avon Numitoron kaj transdonis al li regadon. Romulo kaj Remo volis ankaŭ regi, do ili decidis fondi propran urbon. Sed okazis inter ili fratmortiga batalo kaj novan urbon fondis Romulo, laŭ kiu la urbo estis nomata - Romo.[eta|[Marso (dio)|Marso kaj Rhea Silvia sur bildo de P. P. Rubens]]

## Vidu ankaŭ 
* Historio de Romo
* Romulo kaj Remo
* Rhea Silvia
* Marso (dio)
* *Ab urbe condita*
* Romia erao

Kategorio:Reĝoj de Alba Longa
Kategorio:Romia mitologio
69594 Ulferika

'*69594 *Ulferika'''* estas asteroido de la asteroida zono malkovrita la  de la germana amatora astronomo Gerhard Lehmann elde la Publika Observatorio de Drebach (Saksio, Germanio).

## Nomo 
Ĝi estis nomita en honoro de *Ulf Lehmann* kaj *Erika'', gepatroj de la malkovrinto. Ili igis elbla, ke li faris de sia ŝatokupo profesion kiel instruisto pri fiziko kaj astronomio.

## Eksteraj ligiloj 
* 
* 
* 

Kategorio:Asteroidoj de la ĉefa zono
Kategorio:Malkovrita de Gerhard Lehmann
Kategorio:Astronomiaj objektoj malkovritaj en 1998
The Pros and Cons of Hitch Hiking

**The Pros and Cons of Hitch Hiking** (eo: *"La subtenantoj kaj kontraŭuloj de petveturado"*) estas la unua soloa albumo de la angla basgitaristo Roger Waters, eldonita en 1984, unu jaron antaŭ lia foriro de lia grupo Pink Floyd.

## Karakteroj 
En 1979, Roger Waters proponis du albumprojektojn al la aliaj membroj de Pink Floyd: *The Wall* kaj *The Pros and Cons of Hitch Hiking*. David Gilmour, Nick Mason kaj Richard Wright elektis la unuan, opiniante la alian tro persona.
Ĉi-tiu albumo havas similecojn kun *The Wall* laŭ sia koncepto: ĝi rakontas realtempe la sonĝojn de homo post maltrankvila nokto, de 4h30 ĝis 5h11 matene, tial la divido laŭ horoj kaj minutoj. Ĉi-tiu viro sonĝas pri alia vivo kun alia virino, sed li estas rapide kaptita al la ĉiutaga vivo kaj amo allasas senrevigojn. Estas temoj karaj de Roger Waters, kiel amo, perfido, la limoj de frenezeco kaj la homa emo humiligi aliajn aŭ detrui propran verkon. Iuj fragmentoj estas tre krudaj kiel "4:41 AM (Seksa Revolucio)", kaj aliaj inkluzivas severajn kritikojn, ekzemple kontraŭ Yoko Ono en la titola trako.
Ĝi estis surbendigata kun eminentaj gastoj kiel Eric Clapton, David Sanborn aŭ Michael Kamen.
Ĝi atingis la 13-an lokon en la muzikaĵrangolistoj de Britio, kie ĝi restis 11 semajnojn. En Usono, la albumo situis en n-ro 31a de la *Billboard 200* kaj estis atestita ora disko.
La kovro de la albumo, desegnita de Gerald Scarfe, estis kaŭzo de polemikoj: ĝi bildigas nudan virinon (la erotika aktorino Linzi Drew), dorsoflanke petveturanta. Ekzistas "cenzurita" versio de ĉi-tiu jaketo kun nigra bando kaŝanta sian pugon.

## Kantaro 
Ĉiuj kantoj estas subskribitaj de Roger Waters.
### Flanko A 
### Flanko B 
## Muzikistoj 
* Roger Waters : basgitaro, gitaro, sonefektoj, kantado
* Eric Clapton : gitaro, ĥoro 
* Andy Bown : Hammond-orgeno, 12-ŝnura gitaro
* Michael Kamen : piano, orkestrestro
* Ray Cooper : frapinstrumentoj
* Andy Newmark : drumo, frapinstrumentoj
* David Sanborn : saksofono
* Madeline Bell, Katie Kissoon, Doreen Chanter : ĥoro
* Raphael Ravenscroft, Kevin Flanagan, Vic Sullivan : latunaj
* National Philharmonic Orchestra: orkestro

## Referencoj 
Kategorio:Muzikalbumoj aperintaj en 1984
Kategorio:Rokoperoj
Kategorio:Konceptaj muzikalbumoj
Kategorio:Muzikalbumoj de Roger Waters
(69701) 1998 HP49

**(69701) 1998 HP49** estas marsrenkonta asteroido malkovrita la  en la kadro de la astronomia kampanjo *Near Earth Asteroid Tracking* (NEAT) elde la stacio de Maui de la reto GEODSS sur la monto Haleakalā (Havajo, Usono).

Ĝia klinata orbito ekstere tanĝas tiun de Marso proksime de sia malsuprenira nodo. Ĝia marsa MOID estas 0,0607466 AU, tie estas 9,088 milionoj da km.

## Eksteraj ligiloj 
* 
* 
* 

Kategorio:Marsrenkontaj asteroidoj
Kategorio:Malkovrita de NEAT
Kategorio:Astronomiaj objektoj malkovritaj en 1998
69754 Mosesmendel

'*69754 *Mosesmendel'''* estas malgranda, malhela asteroido de la asteroida zono malkovrita la  de la belga astronomo Eric Walter Elst elde la Observatorio La Silla de ESO en Ĉilio.

## Nomo 
Ĝi estas nomita en memoro de la german-juda filozofo Moses Mendelssohn (1729–1786), konata pro liaj ideoj en la Haskala (Juda Klerismo). En 1754 li renkontis G. E. Lessing, kiu prenis lin kiel prototipon de *Nathan der Weise*. La * Philosophische Gespräche'' de Mendelssohn estis anonime publikigita far'de Lessing en 1755.

## Eksteraj ligiloj 
* 
* 
* 

Kategorio:Asteroidoj de la ĉefa zono
Kategorio:Malkovrita de Eric Walter Elst
Kategorio:Astronomiaj objektoj malkovritaj en 1998
Kapelo Dolora Virgulino (Lábod)

La **kapelo Dolora Virgulino** estas katolika historia monumento en Hungario, en vilaĝo Lábod (en la iama vilaĝo *Hosszúfalu*, nun vilaĝparto) en la tombejo. La kapelo estas la plej malnova konstruaĵo de la vilaĝo.

## Historio 
Tiu ĉi kapelo (tiam preĝejo) troviĝas en eklezia listo de Hungario inter 1332-1337, tial oni supozas, ke ĝi konstruiĝis en la 1300-aj jaroj. Dum dominado de turkoj la reformacio disetendiĝis, ankaŭ tie tiutempe la kalvinanoj uzis la preĝejon. Episkopo Ádám Péter Acsády reakiris ĝin en 1729. Tiutempe la loka bienulo trakonstruis la kirkon, ŝajnas, nur la fundamento restis origina. Post kelkaj jardekoj pli nove preĝejo estis konstruita en la vilaĝo, la malnova iĝis tombeja kapelo. En tiu periodo menciinda posedanto estis barono Simon Sina, kiu (kaj ankaŭ la ceteraj posedantoj) zorgis pri bona stato de la kapelo. En la kapelo estis entombigitaj kelkaj posedanto-familianoj. La nuntempa posedanto kaj zorganto estas la katolika eklezio, tial la nomo preĝejo decas la kapelon. 

## Konstruaĵo 
La konstruaĵo situas sola en la tombejo. La kapelo konsistas el navo kaj kvadrata absido. La fasado estas simetria, meze la enirejo funkcias. La absido estis iomete pli mallarĝa kaj malalta. En la dekstra flanko de la navo 2 fenestroj estas videblaj. La muroj kaj ekstere kaj interne estas blankaj. La altara bildo estis pentrita proksimume en 1760. La predikejo estas farbita.

## Fontoj 
* hungare kun fotoj
* hungare kun 3 fotoj 
* http://labod.hu/muemlekek/

Labod
Dolora
Labod
Kategorio:Lábod
Ejegayehu Dibaba

**Ejegayehu Dibaba Keneni** (en amhara lingvo: እጅጋዬሁ ዲባባ; en afaana oroma: Ijigaayahuu Dibaabaa; 21a de marto 1982) estas etiopia longdistanca kuristo.

Ŝi estas membro de la etna grupo de la Oromoj de la alt-altituda Arsi Zono de Oromio. Ŝi estas la tria filo de ses, kaj ŝiaj pli junaj fratinoj Tirunesh kaj Genzebe estas ankaŭ internaciaj longdistancaj atletoj, kaj ŝia frato Dejene estas markita kiel estonta stelulo. Kiel ŝia fratino Tirunesh, ŝia kuzino Derartu Tulu estas duobla olimpia ormedalisto (1992 kaj 2000). 

Ejegayehu venkis super sia kuzino kaj atingis la arĝentan medalon en la 10,000 metroj de la Somera Olimpiko 2004, dum ŝiaj du bronzaj medaloj en la Atletika Monda Ĉampioneco venis post ŝia fratino atingis la ormedalon en la fina kurfino. 

Kategorio:Etiopiaj maratonistoj
Kategorio:Etiopiaj longdistancaj kuristoj
Fondumo Reĝo Baudouin

La **Fondumo Reĝo Baudouin** (, ) estas sendependa kaj pluralisma fondumo, aktiva en Belgio kaj je internacia nivelo kiu kolektas donacojn kaj distribuas ilin super diversaj projektoj. Tiamaniere la Fondumo volas kontribui al pli da justeco, demokratio kaj respekto al diverseco, kun specifa atento al la temoj de malriĉeco, heredaĵo, filantropio, sano kaj migrado.

La fondumo organizas debatojn pri gravaj sociaj temoj kaj komunikas la esplorrezultojn en formo de publikaĵoj (senpagaj). La fondumo klopodas instigi al kunlaboro kaj al filantropio en Belgio, en Eŭropo kaj je nivelo internacia. Ĝi agadas en Eŭropo (ĝia ĉefsidejo estas en Bruselo), sed ankaŭ agadas en Usono, Kanado, Afriko.

## Projektoj kaj enspezoj 
Ĝi intencas fari pozitivajn ŝanĝojn en la socio kaj investi en projektoj aŭ individuoj, kiuj inspiras aliajn. Ĝia moto estas "Agi kune por pli bona socio".

Krom la enspezo de la propra kapitalo kaj la donaco de la Belga Nacia Loterio, ekzistas ankaŭ la enspezo de Fondumoj kaj Fondusoj de individuoj, asocioj kaj kompanioj. La Fondumo Reĝo Baudouin ankaŭ ricevas donacojn kaj testamentaĵojn.

En 2021, la Fondumo Reĝo Baudouin kaj la Fondusoj kiujn ĝi administras donis EUR 132 541 857 en subteno al projektoj de 1 448 individuoj kaj 3,508 organizaĵoj. La buĝeto de la fondaĵo kreskis senĉese, fine de 2019 la fondumo administris unu miliardon da eŭroj.

## Agokampoj 
La agokampoj de la fondumo Reĝo Baudouin estas diversaj :

* Afriko kaj evolulandoj (landoj en disvolviĝo)
* Heredaĵo
* Malriĉeco kaj socia justeco
* Socia engaĝiĝo
* Eŭropa engaĝiĝo
* Sano
* Filantropio (pere de ĝia Centro por Filantropio, pri disdono de mono por bonaj kialoj laŭ impostefikaj kondiĉoj  ekzemple pere de eŭropa organizaĵo por transnaciaj donacoj (TGE) )
* Demokratio
* Daŭrebla disvolviĝo

## Interna strukturo 
La fondumo estis fondita en 1976, okaze de la dudek kvin jaroj de reĝado de la reĝo Baudouin 1a de Belgio.

La prezidanto de la Fondumo Reĝo Baudouin estas Thomas Leysen. La delegita administra direktoro estas Brieuc Van Damme (ekde majo 2022). Krome ĝi laboras kun ĉirkaŭ 100 dungitoj.

## Vidu ankaŭ 
* Baudouin 1a de Belgio
* Fondumo

## Eksteraj ligiloj 
* (en,fr,nl) 
* (en) Luc Tayart de Borms, delegita administranto de la fondumo Reĝo Baudouin
* (en) Premio Reĝo Baudouin por la disvolviĝo en Afriko
* (en) Centre for Philanthropy (Centro por Filantropio)
* (en) Transnational Giving Europe (TGE)

## Referencoj 

Kategorio:Organizaĵoj fonditaj en 1976
Kategorio:Sociala bonfarto
Reĝo Baudouin
About Face

**About Face** estas la dua soloa albumo de la angla gitaristo David Gilmour, eldonita je la 5-a de marto 1984 kaj produktita de David Gilmour kaj Bob Ezrin.

## Karakteroj 
Ĉiuj kantoj estis verkataj de David Gilmour sole krom "Love on the air" kaj "All lovers are deranged" kies tekstoj estis verkataj de Pete Townshend. La albumo estis surbendigata en la Studio Pathé-Marconi en Boulogne-Billancourt (Francio) krom la partoj de la Nationnal Philarmonic Orchestra kiuj estis surbendigataj en la Studioj Abbey Road (Londono).
Ĝi atingis la 21-an placon en la anglaj muzikaĵrangolistoj kaj la 32-an en la usonaj. Ĝi iĝis ora disko en aprilo de 1995 en Usono.
La kanto "Murder" ("Murdo") estis verkata por denonci la nekomprenebleco de la murdo de John Lennon.

## Kantaro 
### Flanko A 
### Flanko B 
## Muzikistoj 
* David Gilmour : gitaro, kantado, ĥoro
* Jeff Porcaro : drumo, frapinstrumentoj
* Pino Palladino : basgitaro
* Ian Kewley : piano, Hammond-orgeno
* Steve Winwood : piano, Hammond-orgeno
* Anne Dudley : sintezilo
* Jon Lord : sintezilo
* Bob Ezrin : klavaroj
* Steve Rance : sintezilo
* Luis Jardim : frapinstrumentoj
* Ray Cooper : frapinstrumentoj
* The Kick Horns : blovinstrumentoj
* Vicki Brown, Sam Brown, Mickey Feat, Roy Harper :ĥoro
* The National Philharmonic Orchestra
* Michael Kamen : orkestrestro

## Referencoj 
Kategorio:Muzikalbumoj aperintaj en 1984
Kategorio:Muzikalbumoj de David Gilmour
Gezahegne Abera

**Gezahegne Abera** (en Amhara lingvo: ገዛሄኘ አበራ; 23a de aprilo, 1978) estas etiopia sportisto, venkinto en la maratono de la Somera Olimpiko 2000 de Sidnejo.

Li ekkarieris en internacia kurkonkurenco en la maratono de 1999 de Los Angeles, kiam li finis la kvara, post tre atletoj el Kenjo. Tio havigis al li lokon en la Etiopia teamo por la Atletika Monda Ĉampioneco de 1999, en kiu li finis la dekunua.

Poste en 1999, Gezahegne venkis en sia unua internacia maratono

En 2003, Abera venkis en la Londona maratono en 2:07:56. Je la Monda Ĉampioneco, Gezahegne devis abandoni la kuron pro vundo, sed li estis elektita por la etiopia teamo por la Somera Olimpiko de 2004. Denove vundoj retirigis lin el la kuro. Ankaŭ lia edzino Elfenesh Alemu estis elektita por la Olimpika teamo de 2004, kaj finis la kvara en la virina maratono.

Ripetitaj vundoj de Gezahegne finigis lian kurkarieron je relative juna aĝo. Li kaj lia edzino posedis hotelon kaj eniris en negocoj.

## Notoj 
## Eksteraj ligiloj 
* The Racer - Gezahegne Abera's Rise to World-Champion Marathoner de Neil Wilson

Kategorio:Etiopiaj maratonistoj
Kategorio:Etiopiaj longdistancaj kuristoj
Jann Halexander

**Jann HALEXANDER**, kromnomo de **Aurélien MAKOSSO-AKENDENGUÉ**, naskiĝinta la 13an de septembro 1982 en Libreville (Gabono), estas franca-gabona kantisto, kantaŭtoro, aktoro kaj reĝisoro.

## Biografio 
Pranevo de la gabona folk-muzikisto Pierre Akendengué, li eklernis ludi pianon je tre juna aĝo. En 2003, li interesiĝis al la spektaklartoj kaj iuj komparis lin je lia komenciĝo al Jean Guidoni. Li publikigis dekon da albumoj, unue per memeldonado, poste danke al pluraj produktistoj ekde 2008. La 22an de marto 2013, li festis la 10-jariĝon de sia kariero ĉe la *Auguste Théâtre*, en Parizo. Lin konigis lia kanzono *À table*, kaj li estas precipe scena artisto. Li publike kantis en Francio, en Belgio kaj en Germanio. Li prikantas temojn kiel mestizado, familio, vojaĝo, malsimileco.

## Diskaro 
* *Halexander Songs* (2005) / 10 kantaĵoj - memeldonita
* *Le Marginal* (2008) / 21 kantaĵoj - produktita de Apoplexia / Midi 52
* *Un bon chanteur est un chanteur mort* (2013) / 13 kantaĵoj - produktita de Label TH
* *Elles et eux chantent Jann Halexander* (2015) / 21 kantaĵoj - produktita de Label TH
* *Affidavit* (2016), 14 kantaĵoj - produktita de Label TH / Lalouline Editions
* *A Vous Dirais-Je* (2017) / 10 kantaĵoj - produktita de Label TH / Lalouline Editions
* ''C'était à Port-Gentil'' (2018) / 4 kantaĵoj - produktita de Label TH / Lalouline Editions

Kategorio:Francaj kantistoj
Kategorio:Gabonaj kantistoj
Andy Newmark

**Andrew "Andy" Newmark** naskiĝinta  en Nov-jorkio estas  usona drumisto, ĉefe konata pro sia studia laboro kun aliaj artistoj.
Li estis la drumisto de la grupo Sly and the Family Stone en 1973, antaŭ komenci labori kun multaj gravaj artistoj interalie: Carly Simon, Gary White, John Lennon, Pink Floyd, Cat Stevens, Joe Walsh, BB King, Eric Clapton, George Harrison, David Gilmour, Roger Waters, Ron Wood, David Bowie, Sting, Patrick Moraz, Roxy Music, Bryan Ferry, Yoko Ono.

Kategorio:Usonaj drumistoj
Kategorio:Usonaj soulaj muzikistoj‎
Kategorio:Ritmenblusaj drumistoj
Kategorio:Usonaj rokfrapinstrumentistoj‎
Kategorio:Usonaj judoj
Derartu Tulu

**Derartu Tulu** (en amhara lingvo: ደራርቱ ቱሉ; en afaana oroma: Daraartuu Tulluu; 21a de marto 1972) estas etiopia longdistanca kuristo kiu konkurencis en vojkampa atletiko, transterena kuro kaj ŝosekurado ĝis la distanco de maratono.

Derartu estis la unua virino el Etiopio kaj la unua afrikanino kiu atingis Olimpikan ormedalon, kiun ŝi ricevis en 10,000 m en la Somera Olimpiko 1992 de Barcelono. Tiu kuranta konkurso, en kiu ŝi kaj Elana Meyer (Sudafriko) kunkuris for el la cetero de la kuristoj, lanĉis ŝian karieron. En 1995 en la Monda Transterena Ĉampioneco ŝi atingis la ormedalon, alveninte al la konkurenco nur unu horon antaŭ la komenco. Ŝi restis fuŝkaptita en la flughaveno de Ateno sendorma dum 24 horoj. Samjare ŝi venis la dua post Fernanda Ribeiro kaj atingis la arĝentan medalon en 10,000 m de la Atletika Monda Ĉampioneco.

Ŝi atingis la ormedalon de 10,000 m en la Olimpiaj ludoj por la dua fojo (estante la nura virino kiu faris tion en la mallonga historio de la evento). Ŝi atingis la titolon en la Monda Transterena Ĉampioneco por la tria fojo. En 2001, ŝi finfine atingis tutmondan titolon en 10,000 m en Edmonton. Tiu estis ŝia tria monda aŭ Olimpia ormedalo. Ŝi havas totalon de 6 mondaj kaj Olimpiaj ormedaloj.

## Notoj 
Kategorio:Etiopiaj maratonistoj
Kategorio:Etiopiaj longdistancaj kuristoj
Ĉina zingibro

**Ĉina zingibro** (*Boesenbergia rotunda*) estas planta specio el la familio de la zingibracoj (*Zingiberaceae*). La rizomo servas en Ĉinio kiel kuracplanto kaj en Sudorientazio kiel spico. Pro sia formo la spico ankaŭ nomiĝas  **Fingrorizomo**.

Kategorio:Spicoj
Kategorio:Zingibracoj
Kategorio:Orientalisa flaŭro
Gete Wami

**Getenesh "Gete" Wami Degife** (en Geeza skribo: ጌጤነሽ 'ጌጤ' ዋሚ ደግፌ; 11a de decembro 1974) estas etiopia longdistanca kuristo kiu konkurencis en vojkampa atletiko, transterena kuro kaj ŝosekurado ĝis la distanco de maratono.

Ankaŭ ŝia fratino, Mulugeta Wami, estas profesia maratonkuristo.

Gete atingis ormedalon en la Atletika Monda Ĉampioneco de 1999 en Sevilo, kun tempo de 30:24.56, kio estis nova kaj afrika kaj mondĉampionaj rekordoj. Ŝi atingis ormedalon ankaŭ en 10,000 m en la Tutafrikaj Ludoj de 1999 tiun jaron. Ŝi estis dufoje venkinto en la Monda Transterena Ĉampioneco, por longdistanca titolo en 1996 kaj por mallongdistanca titolo en 2001.

Gete venkis en 2006 en la Berlina maratono, finante antaŭ Salina Kosgei kaj Monika Drybulska la 24an de septembro. Gete klopodis atingi mondan rekordon en 15 km dum la Zevenheuvelenloop de Nijmegen la 19an de novembro 2006, sed ŝi malsukcesis. Gete finis la duan, naŭ sekundojn post Mestewat Tufa, kiu finis en 47:22.

En 2007, Gete venkis denove en la Berlina Maratono. Ŝi konkurencis en la Novjorka Maratono 35 tagojn poste kaj ŝi finis 23 sekundojn malantaŭ Paula Radcliffe.

## Notoj 
Kategorio:Etiopiaj maratonistoj
Kategorio:Etiopiaj longdistancaj kuristoj
Million Wolde

**Million Wolde** (en amhara lingvo: ሚሊዮን ወልዴ; 17a de marto 1979) estas etiopia longdistanca kuristo kiu venis en 5000 metroj en la Somera Olimpiko 2000 de Sidnejo.

Wolde atingis la bronzan medalon en 3000 metroj en la Tutmonda Subtegmenta Ĉampioneco en Maebaŝi en 1999 kaj poste finis la okan en la 5000 m en la Tutmonda Ĉampioneco en Sevilo post tiu jaro. En 2000 Wolde venkis en la 5000 m en la Somera Olimpiko 2000 de Sidnejo, kiam li estis ankoraŭ nur 22-jaraĝaj. Wolde paciencis kaj fine li rapidiris preterirante la venkintojn 200 m antaŭ venki je 13:35.49 antaŭ la dua posteno de Ali Saïdi-Sief el Alĝerio kaj Brahim Lahlafi el Maroko. En la venonta Tutmonda Ĉampioneco en Edmonton, Kanado, Wolde atingis arĝentan medalon en 5000 m. 

Kategorio:Etiopiaj maratonistoj
Kategorio:Etiopiaj longdistancaj kuristoj
69869 Haining

'*69869 *Haining''''' estas malgranda malhela asteroido de la asteroida zono malkovrita la  en la kadro de la astronomia kampanjo Beijing Schmidt CCD Asteroida Programo elde la Stacio Singlong de la Astronomia Observatorio de Beijing, en provinco Hebejo (Ĉinio).

## Nomo 
Ĝi ŝuldas sian nomon al la urbo Haining (ĉine : 海宁市) en la orienta parto de la rivero Jangzio en provinco Ĝeĝjango, kiu ĝuas profundajn kulturajn resursojn. La urbo estas fama pro sia forta leda industrio kaj vido al la tajdo de la rivero Qiantang elde la urbo mem. Tiu eksterordinara tajda kurondo estas tutmonde fama natura mirindaĵo nomita ankaŭ Tajdo de Haining.

## Eksteraj ligiloj 
* 
* 
* 

Kategorio:Asteroidoj de la ĉefa zono
Kategorio:Malkovrita de SCAP
Kategorio:Astronomiaj objektoj malkovritaj en 1998
Miruts Yifter

**Miruts Yifter** (en amhara lingvo: ምሩፅ ይፍጠር, karesnome konata kiel "Yifter la Ŝanĝulo" (pro siaj subitaj rapidecŝanĝoj); 15a de majo 1944 – 22a de decembro 2016) estis etiopia longdistanca kuristo el Regiono Tigrajo. Li atingis du ormedalojn en la Somera Olimpiko 1980 de Moskvo kaj en 10,000 kaj en 5000 m.

Lia naskiĝdato aperas ofte kiel 15a de majo 1944, sed ne estas tute certeco pri tio. Lia nomo foje aperas literumita kiel *Muruse Yefter*.

Li jam en la Somera Olimpiko 1972 de Munkeno atingis bronzan medalon en 10,000 metroj. En 1973 en la Tutafrikaj Ludoj li atingis unu ormedalon (10,000 m) kaj unu arĝentan medalon (5000 m). En la 1a Afrika Ĉampioneco en 1979 li atingis du ormedalojn (5000 kaj 10,000 metroj).

## Notoj 
Kategorio:Etiopiaj maratonistoj
Kategorio:Etiopiaj longdistancaj kuristoj
Pumpuang Duangjan

**Pumpuang Duangjan** (; ) estas kantistino en Tajlando. Ŝi kunlaboras kun la sonregistra firmao Topline Diamond.

Ŝi adaptis temojn el rura popola muziko.

## Diskaro
### Albumoj
* *Nak Rong Baan Nok* (นักร้องบ้านนอก)
* *Noo Mai Roo* (หนูไม่เอา)
* *Kho Hai Ruai* (ขอให้รวย)
* *Som Tam* (ส้มตำ)
* *Nad Phop Na Ampoer* (นัดพบหน้าอำเภอ)
* *Take Ka Tan Phook Bo* (ตั๊กแตนผูกโบว์)
* *Anitja Tinger* (อนิจจาทิงเจอร์)
* *Aai Saang Neon* (อายแสงนีออน)

## Referencoj 
Kategorio:Tajlandaj kantistoj
Zsolt Szijártó

**Zsolt Szijártó** [ĵolt sijArtO], laŭ hungarlingve kutima nomordo **Szijártó Zsolt** estas hungara ŝlagromuzikisto (gitaristo, kantisto, tekstopoeto).

Zsolt Szijártó naskiĝis la  en Mezőtúr.

## Biografio 
Zsolt Szijártó aĝis 10, kiam li ekŝatis la gitarludon. Iom poste li aliĝis al pluraj ŝlagrorkestroj, kies muzikstiloj grandparte diferencis. Li partoprenis en registroj de pluraj sondiskoj. Kun aliaj muzikistoj li komponis muzikalon.

## Elektitaj koncertoj 
* Budapeŝto (2016)

## Elektitaj komponaĵoj 
* *Mohács 1526* (muzikalo, kunkomponisto, 2019)

## Elektitaj ŝlagrotekstoj http://www.zeneszoveg.hu/szemely/47523/szijarto-zsolt-dalszoveg-lyrics-bio-adatlap.html 
* Amíg csak egy magyar él!
* Fejetlenség
* Sej haj lesz!

## Aŭdu ankaŭ 
* https://www.youtube.com/watch?v=qn0f0am8mc0

## Fontoj 
* hungarlingva biografio kun foto

## Referencoj 
Kategorio:Hungaraj ŝlagrogitaristoj
Kategorio:Hungaraj ŝlagrokantistoj
Kategorio:Hungaraj tekstopoetoj
Jintara Poonlarp

**Jintara Poonlarp** (; ) estas kantistino en Tajlando. Ŝi kunlaboras kun la sonregistrejo Cat9 Studio. Ŝi publikigis 40 originalajn albumojn same kiel multajn kompilojn.

## Diskaro 
### Albumoj 
* Took lauk auk rong rian (ถูกหลอกออกโรงเรียน)
* Wan puean kian jot mai (วานเพื่อนเขียนจดหมาย)
* Rai oi khoi rak (ไร่อ้อยคอยรัก)
* Songsan huajai (สงสารหัวใจ)
* Uaipon hai puean (อวยพรให้เพื่อน)
* Mor Lam Sa On+Luk Thung Sa on 1st-14th (หมอลำสะออน+ลูกทุ่งสะออน ชุด 1-14)
* Jintara Krob Krueang 1st-9th (จินตหราครบเครื่อง ชุด 1-9)

### Single 
* Tao Ngoy (เต่างอย)
* Phak Dee Tee Jeb (ภักดีที่เจ็บ)
* Pha Mai Aai Lueam (ผ้าไหมอ้ายลืม)

## Referencoj 
Kategorio:Tajlandaj kantistoj
Ádám Péter Acsády

*Naskiĝdato de la informkesto estas elpensita!*

**Ádám Péter Acsády** [aĉAdi], laŭ hungarlingve kutima nomordo **Acsády Ádám Péter** estis hungara katolika pastro, episkopo, departementestro. Lia nobela antaŭnomo estis *acsádi*.

Ádám Péter Acsády naskiĝis en 1680? en Pápa, li mortis la  en Pápa.

## Biografio 
Ádám Péter Acsády frekventis gimnaziojn unue en sia naskiĝurbo, poste en Nagyszombat, ekde 1699 li studis teologion en Pázmáneum. Li pastriĝis en 1705, poste li komencis la pastran servon en Győr. En 1711 li estis paroĥestro en sia naskiĝurbo, post 7 jaroj eklezia dekano. En la parlamenta sesio de 1722 li pledis por la hungara lingvo. En 1725 li estis nomumita episkopo de Veszprém (urbo), samtempe departementestro kaj reĝa kanceliero en Vieno. Li rezignis pri la kanceliera posteno en 1732 kaj li vivis plu alterne en Pápa kaj Sümeg. Li apogis renovigajn laborojn de kirkoj en Pápa, Nyirád, Sümeg, same ĉefepiskopan palacon de Veszprém. Li estas entombigita en Preĝejo Ĉieliro de Maria (Pápa).

## Memorigiloj 
* reliefa memortabulo en Preĝejo Ĉieliro de Maria (Pápa) (2005)

## Fontoj 
* hungarlingva biografio kun bildo 
* hungarlingva biografio
* hungarlingva biografio (la koncerna teksto estas legebla pli malsupre) 

## Referencoj 
Kategorio:Hungaraj pastroj
Kategorio:Hungaraj episkopoj
69961 Millosevich

'*69961 *Millosevich'''* estas tre malgranda sed eksterordinare hela asteroido de la interna asteroida zono, ano de la Hungaria familio, malkovrita la  de la italaj astronomoj Piero Sicoli kaj Francesco Manca elde la Observatorio de Sormano en Lombardujo (Italio).

## Nomo 
Ĝi estas nomita en memoro de la itala astronomo Elia Millosevich (1848–1919), profesoro pri astronomio ĉe la *Istituto Nautico'' en Venecio kaj poste direktoro de la Observatorio de la Roma Kolegio, elde kie li entuziasme observis malgrandajn planedojn kaj kometojn. Li estis talenta ankaŭ en kalkulo de orbitoj, notinde por 433 Eroso.

## Eksteraj ligiloj 
* 
* 
* 

Kategorio:Asteroidoj de la ĉefa zono
Kategorio:Malkovrita de Piero Sicoli
Kategorio:Malkovrita de Francesco Manca
Kategorio:Astronomiaj objektoj malkovritaj en 1998
László Szendrey-Karper

**László Szendrey-Karper** [lAslO sendrei], laŭ hungarlingve kutima nomordo **Szendrey-Karper László** estis hungara klasika gitaristo, komponisto, muziklerneja kaj altlerneja instruisto. Lia edzino estis Karola Ágai ekde 1963.

László Szendrey-Karper naskiĝis la  en Budapeŝto, li mortis la  en Budapeŝto.
eta|maldekstre|Memortabulo pri László Szendrey-Karper (2002)
eta|Memortabulo pri László Szendrey-Karper (2008) 
## Biografio 
László Szendrey-Karper komencis gitaradi en aĝo 5. Post 2 jaroj li ricevis private gitarlecionojn de Barna Kováts. Li aĝis 16, kiam li unue recitalis en Hungara Radio. Tiam en altlerneja nivelo ne ekzistis gitara branĉo, tial li studis en muzikarta mezlernejo ekde 1939 en sia naskiĝurbo. Liaj plej gravaj instruistoj estis Rezső Sugár, Aladár Rácz kaj Ede  Zathureczky. En 1953 li ekinstruis en muziklernejo. En 1957 li ricevis solistan statuson en la tutlanda filharmonia orkestro. En 1962 li fondis la gitarinstruon en la menciita muzikarta mezlernejo, post 4 jaroj li ripetis tion en la Muzikarta Altlernejo Ferenc Liszt. En 1968 li fondis gitarorkestron, kiun li gvidis ĝismorte, krome en Esztergom fondis gitarfestivalon en 1973. Li ricevis hungarajn premiojn inter 1955-1985, brazilan en 1988.

## Elektitaj koncertoj 
* koncerthalo de Muzikarta Altlernejo Ferenc Liszt (ĉiujare inter 1958-1991)

## Liaj filmoj 
* *Szonett* (mallonga filmo, 1965, komponisto)
* *Hat húron pendülünk* (televizia serio kun 18 partoj, gitarlecionoj por komencantoj, 1977)

## Liaj muziklibroj 
* *Gyermekeknek. 60 tétel Bartók Béla sorozatából* (1965)
* *A gitártanítás módszertana* (1976)
* *50 magyar népdal gitárra* (1976)
* *Gitárgyakorlatok és -darabok* kötet (1974 - 1985)

## Elektitaj disĉiploj 
* Dániel Benkő (liutisto)
* Tamás Szekeres

## Memorigiloj 
* memortabulo en Balatonfüred (2002)
* memortabulo en Budapeŝto (2008)

## Aŭdu ankaŭ 
* https://www.youtube.com/watch?v=xAb7zd0hSWs

## Fontoj 
* hungarlingva biografio kun foto

## Referencoj 
Kategorio:Hungaraj klasikaj gitaristoj
Kategorio:Hungaraj komponistoj
Kategorio:Hungaraj altlernejaj instruistoj
Kategorio:Hungaraj instruistoj
Kategorio:Budapeŝtanoj
Profiles

**Profiles** estas muzikalbumo publikigita en 1985, ĝi estas la rezulto de kunlaboro inter Nick Mason, la drumisto de Pink Floyd, kaj Rick Fenn, la gitaristo de 10cc. Por Nick Mason, ĝi estas lia dua soloa verkaĵo post *Fictitious Sports*, sed por Rick Fenn, ĝi estas la unua. Ĝi estas preskaŭ instrumenta kun escepto de du trakoj: "Lie for a Lie" (kantata de David Gilmour kaj Maggie Reilly) kaj "Israelo" (kantita de UFO-klavaristo Danny Peyronel).

Rick Fenn: *"Estis tempo, kiam ni pensis fari ĝin tute instrumenta albumo, sed tiam ni faris "Lie for a lie" kaj ni volis meti ĝin en la albumon. Do ni bezonis alian kanton por plenumi la tutan aferon." *
Nick Mason: *"Mi ĝuis labori kun Rick ... Mi opinias, ke estas bone ŝanĝi kaj ne ĉiam labori kun la samaj homoj la tutan tempon, aŭ vi finiĝas en iuj ŝablonoj. Nu, Roger (Waters) faros tion kaj David (Gilmour) faros tion, kaj Nick, nu ... vi povus iri prepari teon"*.
## Kantaro 
Ĉiuj kantoj estas kunsubskribitaj de Nick Mason kaj Rick Fenn, krom "Lie for a Lie" kunsubskribita de Mason, Fenn kaj Peyronel, kaj "Israel" de Fenn kaj Peyronel.
### Flanko A 
### Flanko B 
## Muzikistoj 
* Nick Mason: drumo, frapinstrumentoj, klavaroj
* Rick Fenn: gitaroj, klavaroj
* Mel Collins: saksofono 
* David Gilmour: kantado
* Maggie Reilly:kantado
* Danny Peyronel —kantado
* Craig Pruess: Baspedalaro
* Aja Fenn: klavaroj

## Referencoj 
Kategorio:Muzikalbumoj aperintaj en 1985
Kategorio:Progresivrokmuzikaj muzikalbumoj
Kategorio:Muzikalbumoj de Nick Mason